Horoscop karmic pentru săptămâna 6-12 mai 2024. Urmează șapte zile antrenante, pline de vitalitate, de surpriză cu totul neașteptate pentru trei dintre zodii. Cine va fi sub protecție divină?
Zodiile de foc (Berbec, Leu, Săgetător) vor fi protejate de Divinitate în perioada 6-12 mai 2024. Au parte de momente revelatoare, de schimbări în bine în existența lor. Berbecii câștigă pe toate fronturile și li se dă dreptate într-o speță pentru care au militat cu spirit rebel.
Leii și Săgetătorii au parte de mângâiere sufletească și trec prin momente care le luminează mintea. Vor privi lucrurile cu mai mult optimism, dintr-o perspectivă cu totul inedită.
Zodiile de pământ (Taur, Fecioară, Capricorn) au parte de tot felul de situații în care trebuie să dea verdicte. Da, de ele va depinde bunul mers al lucrurilor la locul de muncă sau anumite relații de familie. Fecioarele au aplomb și se impun, ba chiar sunt ascultate de toți din prima secundă și urmate fără ridicări din sprânceană.
Zodiile de aer (Gemeni, Balanță, Vărsător) rup anumite legături pe care le văd ca fiind toxice. Gemenii revin la felul lor de a fi și renunță să mai mascheze ce nu le convine, mai pe românești, s-au săturat să joace teatru de dragul de a-i satisface pe ceilalți.
Balanțele sunt mai chibzuite cu banii, mai ales că au cheltuit mult pentru pregătirile de Paște, chiar pentru persoane care nici măcar n-au mulțumit. Vărsătorii spun ce au pe suflet și s-ar putea despărți de persoana iubită.
Zodiile de apă (Rac, Scorpion, Pești) reușesc să se focuseze cu mai multă atenție pe tot ce au de făcut și sunt gata să realizeze câteva proiecte care îi lasă pe toți cu gura căscată. Dau dovadă de responsabilitate și în relațiile cu persoanele dragi. Nu mai vor să promită lucruri pe care nu le pot îndeplini.